**Ονομασία δράσης: «Προορισμοί\* Για Όλους»**

*Με τον όρο «προορισμός» νοείται στο παρόν ενιαίο σύνολο υποδομών (διαμονής, εστίασης, εμπορίου, πολιτιστικού ενδιαφέροντος, υγείας, κ.λπ.), φυσικών αξιοθέατων, αρχαιολογικών χώρων, μεταφορικών συστημάτων, αστικών και μη αστικών διαδρομών, υπηρεσιών κ.λπ. τουριστικού ενδιαφέροντος.*

Δράση: Ολοκληρωμένη παρέμβαση για τη δημιουργία δικτύου προσβάσιμων προορισμών τουριστικού ενδιαφέροντος (τουλάχιστον 1 ανά Περιφέρεια)

Συνδικαιούχοι: Υπουργείο Τουριστικής Ανάπτυξης, Περιφέρειες, Δήμοι, ΕΣΑμεΑ, ΕΛΟΤ, ΞΕΕ, ΣΕΤΕ, ΕΠΑΓΓ.ΕΠΙΜΕΛΗΤΗΡΙΑ

Στόχος: η προώθηση της κοινωνικής συνοχής και η καταπολέμηση του αποκλεισμού των ατόμων με αναπηρία, η ποιοτική αναβάθμιση του εθνικού τουριστικού προϊόντος με ολοκληρωμένες παρεμβάσεις ενσωμάτωσης της προσβασιμότητας σε υποδομές και υπηρεσίες, η ενίσχυση της τοπικής ανάπτυξης.

Η δράση αναλύεται στις παρακάτω επιμέρους δράσεις:

1. Δράσεις προώθησης Προτύπου ΕΛΟΤ 1439 (σύνταξη σύντομων οδηγών εφαρμογής του Προτύπου ανά κατηγορία τουριστικών επιχειρήσεων) .………………………………………….…...*Φορέας υλοποίησης: ΕΣΑμεΑ, ΕΛΟΤ*
2. Δράσεις ενημέρωσης επιχειρηματιών για οφέλη/μέγεθος αγοράς ατόμων με αναπηρία και ομάδων με συναφείς ανάγκες, για τις ενδεχόμενες προσαρμογές υποδομών και υπηρεσιών βάσει του Προτύπου ΕΛΟΤ 1439, για τη σημασία των προτύπων κατά την ανάπτυξη της επιχειρηματικότητας και τη δυνατότητα πιστοποίησής τους βάσει του προτύπου ΕΛΟΤ 1439…………………….................................................... *Φορέας υλοποίησης: ΕΣΑμεΑ, ΕΛΟΤ, ΞΕΕ, ΣΕΤΕ, ΕΠΑΓΓ.ΕΠΙΜΕΛΗΤΗΡΙΑ*
3. Δημιουργία στα sites των εμπλεκόμενων Φορέων-δικαιούχων προσβάσιμης ιστοσελίδας με βασική πληροφόρηση για οφέλη/μέγεθος αγοράς ατόμων με αναπηρία και ομάδων με συναφείς ανάγκες, ενδεχόμενες προσαρμογές υποδομών και υπηρεσιών, καθώς και παραδείγματα καλών πρακτικών ……………………………………………………………..……… *Φορέας υλοποίησης: ΕΣΑμεΑ, ΥΠΟΥΡΓΕΙΟ ΤΟΥΡΙΣΤΙΚΗΣ ΑΝΑΠΤΥΞΗΣ, ΠΕΡΙΦΕΡΕΙΕΣ, ΔΗΜΟΙ, ΞΕΕ, ΣΕΤΕ, ΕΠΑΓΓ.ΕΠΙΜΕΛΗΤΗΡΙΑ*
4. Σχεδιασμός, υλοποίηση, παρακολούθηση υλοποίησης δικτύου προσβάσιμων προορισμών, πιστοποίηση προσβασιμότητας αποτελέσματος που θα συμπεριλαμβάνει και τον έλεγχο της υφιστάμενης κατάστασης προσβασιμότητας επιλεγμένων προορισμών (τουλάχιστον 1 ανά Περιφέρεια) - καθορισμό αξόνων τουριστικού ενδιαφέροντος - εντοπισμό σημείων προς βελτίωση της προσβασιμότητας υποδομών, μεταφορών, υπηρεσιών επί των αξόνων αυτών - παρεμβάσεις βελτίωσης της προσβασιμότητας των σημείων αυτών………………………………………………………...*Φορέας υλοποίησης: ΥΠΟΥΡΓΕΙΟ ΤΟΥΡΙΣΤΙΚΗΣ ΑΝΑΠΤΥΞΗΣ – ΠΕΡΙΦΕΡΕΙΕΣ, ΔΗΜΟΙ, ΕΣΑμεΑ*
5. Δράσεις ενίσχυσης επιχειρηματιών και φορέων (κίνητρα, επιδοτήσεις κ.λπ.) για την υλοποίηση των απαιτούμενων παρεμβάσεων βελτίωσης της προσβασιμότητας ……………………..…………....................*Φορέας υλοποίησης: ΥΠΟΥΡΓΕΙΟ ΤΟΥΡΙΣΤΙΚΗΣ ΑΝΑΠΤΥΞΗΣ - ΕΣΑμεΑ*
6. Δημιουργία εκπαιδευτικού πακέτου σε θέματα σχετικά με την αναπηρία και τη συναλλαγή με ΑμεΑ (εγχειρίδιο εκπαιδευόμενου και εκπαιδευτή, παρουσιάσεις, σύντομα videos, θέματα πρακτικής εξάσκησης κ.λπ.)……………………………….……….…………………… *Φορέας υλοποίησης: ΕΣΑμεΑ*
7. Δράσεις εκπαίδευσης στελεχών επιχειρήσεων σε θέματα σχετικά με την αναπηρία και τη συναλλαγή με ΑμεΑ (σεμινάρια σε σχολές τουριστικών επαγγελμάτων, σε επιμελητήρια, ανοιχτά σεμινάρια σε δήμους κ.λπ.)………………………………………………………….*Φορέας υλοποίησης: ΥΠΟΥΡΓΕΙΟ ΤΟΥΡΙΣΤΙΚΗΣ ΑΝΑΠΤΥΞΗΣ, ΕΣΑμεΑ, ΔΗΜΟΙ, ΞΕΕ, ΣΕΤΕ, ΕΠΑΓΓ.ΕΠΙΜΕΛΗΤΗΡΙΑ*
8. Δράσεις προβολής της παρέμβασης (έντυπος και ηλεκτρονικός ελληνικός/αγγλικός προσβάσιμος τουριστικός οδηγός ανά προορισμό, ημερίδες, συμμετοχή σε fora τουρισμού και ατόμων με αναπηρία, κ.λπ.)………………………………………………..…… *Φορέας υλοποίησης: ΥΠΟΥΡΓΕΙΟ ΤΟΥΡ. ΑΝΑΠΤΥΞΗΣ, ΕΣΑμεΑ, ΠΕΡΙΦΕΡΕΙΕΣ, ΔΗΜΟΙ*
9. Δημιουργία προσβάσιμης ιστοσελίδας για την προβολή της παρέμβασης στα sites των εμπλεκόμενων Φορέων-δικαιούχων ………………*Φορέας υλοποίησης: ΕΣΑμεΑ, ΥΠΟΥΡΓΕΙΟ ΤΟΥΡΙΣΤΙΚΗΣ ΑΝΑΠΤΥΞΗΣ, ΠΕΡΙΦΕΡΕΙΕΣ, ΔΗΜΟΙ, ΞΕΕ, ΣΕΤΕ, ΕΠΑΓΓ.ΕΠΙΜΕΛΗΤΗΡΙΑ*